
Incheiat astazi 30.01.2018 
cu ocazia desfasurarii sedintei ordinare  a Consiliului Local a comunei Popesti , judetul Vrancea convocat potrivit dispozitiei primarului comunei Popesti , judetul Vrancea nr.  7/23.01.2018      avand urmatoarea ordine de zi :
1. Proiect de hotarare privind   aprobarea  numărului de posturi de asistent personal  al persoanei cu handicap   pentru anul 2018
Initiator Primar Ciocanel Nicolae 
          2.  Proiect de hotarare privind  aprobarea pentru anul 2018  a planului de actiuni sau lucrari de interes local potrivit  Legii  nr. 416/ 2001, cu modificarile si completarile ulterioare 
   Initiator Primar Ciocanel Nicolae 
3. Proiect de hotarare  privind aprobarea Regulamentului referitor la condiţiile în care se realizează accesul pe proprietatea publică sau privată a comunei Popesti  în vederea instalării, întretinerii, înlocuirii sau mutării reţelelor de comunicaţii electronice sau a elementelor de infrastructura necesare susţinerii acestora, modul de utilizare partajată a elementelor de infrastructură, precum și măsurile privind construirea de reţele de comunicaţii electronice in comuna   Popesti 
Initiator Primar Ciocanel Nicolae
4. Prezentarea raportului privind activitatea desfasurata in anul 2017 de catre asistentii personali ai persoanelor cu handicap grav ,  incadrati la nivelul comunei Popesti , judetul Vrancea 
5.Diverse 
            
     La sedinta participa un numar de 13 consilieri locali ,  participa  dl. primar , dl.  viceprimar ,  dna secretar.     
         Se prezinta proiectul ordinii de  zi .   Nu sunt comentarii . Se supune la vot proiectul ordinii de  zi si se aproba cu unanimitate de voturi .
Se prezinta procesul-verbal al sedintei  din data de 20.12.2017 . Nu sunt   comentarii . Se supune la vot si se aproba cu unanimitate de voturi .    
       Se prezinta procesul-verbal al sedintei  din data de  09.01.2018  . Nu sunt   comentarii . Se supune la vot si se aproba cu unanimitate de voturi .    
      La sedinta participa ca invitat  reprezentantul societatii RDS-RCS care solicita accesul pe domeniul public al comunei Popesti  în vederea realizarii   retelei de telecomunicatii electronice care va traversa  teritoriul comunei si urmand să facă  parte din structura de telecomunicatii care are ca obiectiv transportul de date la nivel national . 
   Reprezentant RDS-RCS – Proiectul presupune ca pe drumul de exploatare – pe traseu  subteran sa se instaleze un tub in care se va instala cablul cu fibre optice pe o lungime estimata la 2712 metri . Dupa finalizarea lucrarii  , drumul de exploatare va fi readus la forma initiala . 
Dl primar – aceasta lucrare se va executa de la  Lulu Bardas pana la prima casa de la Gugesti.    Lucrarea aceasta nu afecteaza drumul  judetean 205 B . Lucarea se va efectua doar pe alee .
Reprezentant RDS-RCS – societatea noastra furnizeaza servicii de telefonie fixa/mobila , internet , tv/cablu .
Dl Militaru – veti face si ramificatii pe axul principal ?
Reprezentant RDS-RCS- da , va fi conectata toata localitatea la aceste servicii .  De exemplu  , in com. Gugesti , de cand am intrat pe   piata , au scazut si preturile la acest gen de  servicii  . Investitia  noastra este una foarte mare -sute de km de retea . 
    Reprezentantul  RDS-RCS isi  incheie prezentarea . 
 Se trece la primul punct inscris pe ordinea de zi si anume :   
1. Proiect de hotarare privind   aprobarea  numărului de posturi de asistent personal  al persoanei cu handicap   pentru anul 2018
Initiator Primar Ciocanel Nicolae 
   Se prezinta proiectul de hotarare 
  Dna secretar –  la aceasta data sunt angajati 11 asistenti ai persoanelor cu handicap  . In anul 2017 au fost incadrati 7 asistenti personali . Tinand cont de dinamica angajarii in ceea ce priveste asistentii personali ,  se propune ca in anul 2018,  sa se aprobe un numar de 10 posturi de asistenti personali .
Nu sunt comentarii . Se supune la vot si se aproba cu unanimitate de voturi 	proiectul de hotarare .
Se trece la al doilea  punct înscris pe ordinea de zi și anume :   
    2.  Proiect de hotarare privind  aprobarea pentru anul 2018  a planului de actiuni sau lucrari de interes local potrivit  Legii  nr. 416/ 2001, cu modificarile si completarile ulterioare 
   Initiator Primar Ciocanel Nicolae 
Se prezinta proiectul de hotarare . 
Dna secretar -  s-a discutat in prealabil cu dl viceprimar , propunerea dansului  fiind sa se mentina acelasi plan  de actiuni destinat beneficiarilor de ajutor social , aprobat in anul 2017 . 
Nu sunt comentarii . Se supune la vot si se aproba cu unanimitate de voturi 	proiectul de hotarare .
Se trece la al treilea   punct înscris pe ordinea de zi și anume :   
    3. Proiect de hotarare  privind aprobarea Regulamentului referitor la condiţiile în care se realizează accesul pe proprietatea publică sau privată a comunei Popesti  în vederea instalării, întretinerii, înlocuirii sau mutării reţelelor de comunicaţii electronice sau a elementelor de infrastructura necesare susţinerii acestora, modul de utilizare partajată a elementelor de infrastructură, precum și măsurile privind construirea de reţele de comunicaţii electronice in comuna   Popesti 
Initiator Primar Ciocanel Nicolae
     Se prezinta proiectul de hotarare .
Dna secretar –  Executarea lucrarii  care v-a fost prezentata de catre reprezentantul  RDS-RCS   este conditionată de adoptarea acestui  proiect de hotarare care stabileste in ce conditii se permite accesul pe proprietatea publica si privata a comunei in vederea instalarii de retele de comunicatii electronice.
 Astfel , potrivit acestui regulament , furnizorii de retele de comunicatii electronice care solicita accesul pe domeniul public/privat trebuie sa faca o cerere in acest sens pe care sa o depuna la autoritatea locala , cerere care trebuie sa fie insotita de un proiect al lucrarii care se vrea a se executa. 
Prin acest proiect de hotarare se propun tarife pentru accesul pe domeniul public/privat al comunei , anume 0, 1 lei/ml/an pentru acces subteran pe teren  extravilan  ,  0,2 lei/ml/an pentru acces subteran pe teren  intravilan .  
          Dl Militaru -  am citit acest regulament . Consider ca este un document cu deficiente  ,  un document stufos . 
Nu mai sunt comentarii . Se supune la vot si se aproba cu 12 voturi pentru , un vot împotriva – dl. Militaru . 
Se trece la urmatorul punct inscris pe ordinea de zi si anume :
4. Prezentarea raportului privind activitatea desfasurata in anul 2017 de catre asistentii personali ai persoanelor cu handicap grav ,  incadrati la nivelul comunei Popesti , judetul Vrancea 
Raportul este prezentat de către dna Hîrju Sanda Geta- consilier social la nivelul Primariei comunei Popesti , judetul Vrancea . 
Dna Hîrju – în anul 2017 au fost încadrati  7 asistenti personali , la aceasta data fiind  încadrati un numar de 11 asistenti personali : Costea Manuela, Bezea Marlena, Dumitriu Maricel , Toader Silvica , Filita Carmen , Georgescu Adriana , Benguș Gigi , Manolache Gina,  Bercaru Mirela , Dogaru Viorica , Coșman Ionel . 
            În 2017   s-au înregistrat doua prelungiri ale contractului individual  de munca – Manolache Gina si Bercaru Mirela . În anul 2017 s-a înregistrat o singura încetare a contractului  individual de munca , anume al  dnei Pricope Daniela   , urmare a decesului persoanei cu handicap . Pentru cei 11 asistenti personali s-au platit salarii lunare pe anul 2017 , in cuantum de 209.972 lei . Toti asistentii personali au grad de rudenie I sau II cu persoanele cu handicap grav . In anul 2017 au fost înregistrate 8 cereri pentru acordarea concediului de odihna , aplicandu-se alternativa legala care prevede acordarea persoanei cu handicap grav  a unei indemnizatiei pe perioada cat asistentul personal se afla lega in concediu de odihna . S-au efectuat vizite periodice care au avut ca scop monitorizarea activitatii asistentilor personali . Vizitele au verificat modul în care sunt îndeplinite obligatiile contractuale ale asistentului personal , modul în care persoana cu handicap este îngrijita , mediul de viață , igiena sau alimentatia acesteia . În urma acestor vizite nu s-au evidentiat aspecte negative în activitatea asistentului personal .
De asemenea la sfarsitul anului 2017 erau in plata un numar de 19 dosare de acordare a indemnizatiei pentru persoanele cu handicap . 
Dna Bratosin – asistentul personal are voie sa presteze si alte  activitati ?
Dna Hîrju – da , atata vreme cat respecta planul de servicii pentru persoana cu handicap , îi asigura acestuia îngrijirea necesara .
Dl Mateescu – legea îi dă voie persoanei cu handicap sa aleaga asistentul personal ?
Dna Hîrju – primaria încadreaza asistentul personal care se obliga sa-i asigure planul de servicii  stabilit de catre Comisia de evaluare a persoanelor cu handicap . Asa cum am precizat asistentii personali sunt rude ale persoanelor cu handicap .
Nu mai sunt discutii pe marginea acestui punct .
Se trece la urmatorul punct înscris pe ordinea de zi :
5. Diverse 
Dl primar – saptamana viitoare vom supune spre aprobare  bugetul  local dupa ce în prealabil comisia de buget se va întalni si analiza proiectul de buget . Veti primi forma finala a proiectului de buget care va fi analizat în plen .  Marti va fi sedinta pe comisie iar joi vom face sedinta in plen . 
Am participat la o sedinta a  ACOR – Filiala Vrancea , organizata la Odobesti unde s-a pus in discutie problema sumelor repartizate pentru echilibrare . Sunt comune care nu au bani pana la sfarsitul anului pentru functionare . In cazul nostru , se pare ca pentru functionare si pentru unele mici probleme , ne vom descurca . Pentru proiectul care se va implementa de catre CUP , anume alimentare cu apa , sat Terchesti , va trebui sa prindem sume in buget la un moment dat . Pentru activitatea de audit desfasurata  prin ACOR Vrancea , s-a stabilit  ca nivelul cotizatiei sa fie de 1500 lei / luna  incepand cu 2018 , în loc de 1000 lei cat plateam pana acum . 
Dl Sarau -    cand se va implementa proiectul  Vrancea Curata   ? Am aprobat darea în administrare  de teren pentru amplasarea  celor 7 platfome de gunoi in comuna însa nu s-a facut nimic.
Dl primar – în iulie 2018 ar trebui finalizat proiectul si implementat . Ceea ce stiu e ca s-a  scos la licitatie lucrarea privind amplasarea de platforme de gunoi . 
Referitor la proiectul de iluminat public , dl Cocuz de la Gal va veni în sedinta si va prezenta acest proiect . La nivel de localitate exista un numar de 168 de stalpi care nu sunt eligibili . Acestia se afla  amplasati în curțile cetățenilor din comuna . În acest caz , pentru  a se monta lampi si pe acesti stalpi , trebuie ca noi sa venim cu o contributie ,  sa alocam sume din bugetul local . La acest proiect avem asigurata mentenanta timp de 5 ani . Suma care ar trebui suportata din bugetul local se ridica la 1 miliard 200 suma care se va esalona pe 3-4 ani . 
Dl Sterian – sustin ca lucrarea  privind modernizarea iluminatului public trebuie sa se faca la nivelul intregii comune ,nu doar in Popesti .
Dl primar – finantarea europeana pentru proiectul de iluminat public este de 60.000 euro . 
Dl Sarau – trebuie sa fim atenti ca banii pe care îi vom plati din bugetul local , sa fie esalonati pe 3-4 ani și sa avem grija ca aceasta lucrare sa fie corect executata . 
Dl primar – am vorbit la ANIF . Se asteapta banii de la  Minister . La nivelul comunei , reabilitarea malurilor este o lucrare noua . 
Dl Militaru – se fac 2 ani de cand s-a surpat drumul . 
Dl primar – dl. Militaru , putem merge împreuna la ANIF ,  sa ne prezinte situatia exacta .
Dna Bratosin – cum a ramas cu masina suspendata la Adam ?  E noroi acolo ?
Dl primar – s-a remediat . 
Dl vice  - s-a pus piatra . La ultima ninsoare   , nu am avut  niciun microbuz blocat , s-a circulat bine , în condiții de iarnă . 
Dl Militaru – propun ca sedinta ordinara din luna februarie sa fie programata cu o zi inainte de 1 martie  pentru ca doamnele din primarie sa fie sarbatorite , așa cum am procedat   in anul 2017 . 
Referitor la problema infractiunilor care s-au petrecut in comuna  în ultima perioadă , am propus la nivelul comisiei , instalarea unui sistem video  . Intrarile in comuna ar trebui urmarite . 
Dl Sarau – avem in centru .
Dl primar – nu prea se vede mare lucru pe camera . 
Dl Militaru – mai sunt si masini care intra in comuna  .  În alta ordine de idei , ceea ce am hotarat cu privire  la Bachus , s-a dovedit a fi un insucces . Este nevoie ca cel care a ocupat calea de acces sa o redea circulatiei . .
Dl primar – proprietarul   are  carte funciara pe acel teren de langa Bachus  dar  nu am vazut acea carte funciara . Sunt însa  convins ca nu va intra nimeni pe acel drum care este acum  blocat . 
Dl Militaru – ce s-a mai facut cu localul fostei sectii de votare ?
Dl primar –  trebuie facuta expertiza la local si solicitat aviz de la Ministerul Educatiei . 
S-a modificat perioada de valabilitate a atestatului de producator , anume va fi eliberat pe o perioada de 5 ani . Anual , producatorii agricoli  interesati vor  veni la primarie pentru viza  .
Dl Mateescu – în continuare nu se vede sigla luminoasa de la intrare in comuna .  Si cetatenilor din zona Ghioca trebuie sa li se asigure apa .   Nu mai sunt comentarii .  Se declara inchise lucrarile sedintei . 
PRESEDINTE DE SEDINTA , 	                         SECRETAR COMUNA ,
MATEESCU VALERICĂ  					BOBEICA LILIANA 

